તો અમદાવાદની પ્રખ્યાત YMCA ક્લબમાં ચોવિસ કલાક માટે રસોડુ ધમધમતું કરવામાં આવ્યું છે અને અમદાવાદ તેમજ રાજ્યના અન્ય પૂરગ્રસ્ત વિસ્તારોમાં લોકોને ફૂડ પેકેટ પહોંચાડવા માટે તૈયાર કરવામાં આવી રહ્યા છે. ક્લબના CEO શ્યામ મહેતાએ જણાવ્યું કે, ‘સભ્યોની મદદથી અમે દરરોજ 10000 જેટલા ફૂડ પેકેટ તૈયાર કરી રહ્યા છીએ.’ જ્યારે કર્ણાવતી ક્લબના સભ્યો દ્વારા 1500 જેટલા ફૂડ પેકેટનું વિતરણ કરવામાં આવ્યું હતું. ગુજરાત ચેમ્બર્સ ઓફ કોમર્સ એન્ડ ઇન્ડસ્ટ્રી દ્વારા વાડજ, નરોડા, રખિયાલ, ચાંગોદર, વસ્ત્રાપુર, દાનીલિમડા અને એસ.જી. હાઇવેના સ્લમ વિસ્તારોમાં 5000 જેટલા ફૂડ પેકેટ વિતરણ કરવામાં આવ્યા હતા.